Για άλλες χρήσεις, δείτε: Ατρόμητος.

Ο **Ατρόμητος Λάππα** είναι ελληνικός ποδοσφαιρικός σύλλογος, με έδρα το χωριό Λάππα Αχαΐας. Ιδρύθηκε αρχικά το 1964 με χρώματα το κόκκινο και το μπλε και επανιδρύθηκε το 2015. Διαθέτει γήπεδο με φυσικό χλοοτάπητα και κερκίδες.

Ιστορία
-------

### Ατρόμητος Λάππα

Ιδρύθηκε το 1964 σαν **Αθλητικός Σύλλογος Ατρόμητος Λάππα** από ανθρώπους του χωριού Λάππας κι είχε αξιοσημείωτη παρουσία, ειδικά τη δεκαετία του 1970 στο τότε περιφερειακό πρωτάθλημα της Ε.Π.Σ. Αχαΐας, όπου προσπάθησε αρκετές φορές με αξιώσεις να βρεθεί στη Β' Εθνική. Ξεκίνησε από την Γ΄ Κατηγορία και το περιφερειακό πρωτάθλημα της ΕΠΣ Πατρών, πρώτη φορά στην Α' Κατηγορία έπαιξε την περίοδο 1969-70. Στην Α΄ Κατηγορία έπαιξε έως το 1973 για να ξανανέβει το 1977 έως το 1986, επέστρεψε πάλι την περίοδο 1990-91 χωρίς επιτυχία και ξανά το 1993-94 έως το 1996-97. Την περίοδο 1993-94 επέστρεψε στην Α΄ Κατηγορία για τέσσερα χρόνια βρέθηκε πάλι εκεί το 2004-05.

Το 2005-06 ο Ατρόμητος Λάππα αναδείχθηκε πρωταθλητής Αχαΐας. Αγωνίστηκε στο Εθνικό Περιφερειακό Πρωτάθλημα (Δ' Εθνική) για έπειτα συνεχές χρόνια, κατά τις περιόδους 2006-07, 2007-08, 2008-09, 2009-10, 2010-11, 2011-12 και 2012-13. Την περίοδο 2009-10 ο Ατρόμητος Λάππα κατέκτησε το πρώτο Κύπελλο Αχαΐας στην ιστορία του, νικώντας στον τελικό που διεξήχθη στο Δημοτικό Στάδιο Κάτω Αχαΐας τον Εθνικό Σαγέικων με σκορ 4-0.

### Ατρόμητος Αχαΐας

Το 2012-13 μέσω του πρωταθλήματος της Δ΄ Εθνικής κέρδισε την άνοδο του στην Γ΄ Εθνική και άλλαξε ονομασία σε **Ατρόμητος Αχαΐας** και η έδρα του μεταφέρθηκε στην Πάτρα. Την ίδια σεζόν (2012-13) η ομάδα κατέκτησε και το Κύπελλο Αχαΐας όπου νίκησε στον τελικό τον Αχαιό Σαραβαλίου με 1-0 στο Γήπεδο «Ανδρέας Κάνιστρας». Στη Γ΄ Εθνική της περιόδου 2013-14 (πρώτη χρονιά της Γ' Ερασιτεχνικής Εθνικής) τερμάτισε ο Ατρόμητος 10ος και υποβιβάστηκε. Την επόμενη περίοδο δε δήλωσε συμμετοχή στην Α1 της ΕΠΣ Αχαΐας.

### Ατρόμητος Λάππα 2015

Το 2015 ιδρύθηκε ο **Αθλητικός Όμιλος Ατρόμητος Λάππα 2015** που σήμανε και την επαναδραστηριοποίηση και την επιστροφή της ομάδας στην αρχική της έδρα. Στην πρώτη της συμμετοχή στη Γ΄ Κατηγορία κατέκτησε το πρωτάθλημα στον 1ο Όμιλο και κέρδισε την άνοδο στη Β΄ Κατηγορία.

Πλέον αγωνίζεται στον πρώτο ομιλο της Α' 

Α' Κατηγορία 

### Συμμετοχές σε Εθνικές Κατηγορίες

| **Αγων. περίοδος** | **Κατηγορία** | **Θέση** |
| --- | --- | --- |
| **2006-07** | Δ' εθνική | 4η  |
| **2007-08** | Δ' εθνική | 6η  |
| **2008-09** | Δ' εθνική | 8η  |
| **2009-10** | Δ' εθνική | 4η  |
| **2010-11** | Δ' εθνική | 3η |
| **2011-12** | Δ' εθνική | 7ος |
| **2012-13** | Δ' εθνική | 2ος |
| **2013-14** | Γ' εθνική | 10ος |

### Τελικοί Κυπέλλων Αχαΐας για τον Ατρόμητο

| **Αγων. περίοδος** | **Νικητής** | **Αντίπαλος** | **Σκορ** |
| --- | --- | --- | --- |
| **1971-72** | Α.Π.Σ. Άρης | **Ατρόμητος Λάππα** | 3-1 |
| **2009-10** | **Ατρόμητος Λάππα** | Α.Π.Σ. Εθνικός Σαγέικων | 4-0 |
| **2012-13** | **Ατρόμητος Λάππα** | Αχαιός Σαραβαλίου | 1-0 |
|

### Τελικοί Σούπερ Καπ (Super Cup) Αχαΐας για τον Ατρόμητο

| **Αγων. περίοδος** | **Νικητής** | **Αντίπαλος** | **Σκορ** |
| --- | --- | --- | --- |
| **2009-10** | Α.Ο. Τριταιϊκός | **Ατρόμητος Λάππα** | 4-1 |
|

Ακάδημος Λαρισσού
-----------------

Ο **Ακάδημος** είναι θυγατρική ομάδα του Ατρόμητου, ιδρύθηκε το 2003 με χρώματα του το κόκκινο - μπλε. Ξεκίνησε από την Γ' Κατηγορία της Αχαΐας για να ανέβη στην Β' την περίοδο 2009-10, όπου αγωνίστηκε ως το 2013-14. Από την περίοδο 2014-15 παραμένει ανενεργή.

Παραπομπές
----------

1. ↑  Καταγραφή αθλητικών σωματείων, ιστότοπος ΓΓΑ
2. 1 2 3 4 5 6 7 8 9 10  Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-968-6628-27-6
3. ↑  *Πελοπόννησος*, φύλλο 24/04/2013
4. ↑  «Οριστικό: Δεν δηλώνει συμμετοχή ο Ατρόμητος Αχαϊας...»[*νεκρός σύνδεσμος*] taklin.gr, 31 Ιουλίου 2014
5. ↑  Επανέρχεται ο Ατρόμητος Λάππα westcity.gr
6. ↑  Αναφορά dytikanea.gr
7. ↑  «Το νέο Δ.Σ. του Ατρόμητου Λάππα» Αρχειοθετήθηκε 2016-06-24 στο Wayback Machine. sportgame.gr, 16 Ιουνίου 2015
8. ↑  ΕΠΣ Αχαΐας Γ1
9. ↑  onspors.gr Κύπελλο Αχαΐας: Το σήκωσε ο Ατρόμητος Λάππα
10. ↑  «Παραιτήθηκε από το πρωτάθλημα ο Ακάδημος Λαρισσού» Αρχειοθετήθηκε 2016-05-14 στο Wayback Machine. dytikanea.gr, 27 Σεπτεμβρίου 2014

Βιβλιογραφία
------------

* Θεόδωρος Η. Λουλούδης, *Αχαΐα. Οικισμοί, οικιστές, αυτοδιοίκηση*, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010
* *Πατρινό Αθλητικό Πανόραμα*, Εκδόσεις "ΠΑΝΟΡΑΜΑ", Πάτρα 1994
* Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-968-6628-27-6

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ατρόμητος Λάππα επίσημη ιστοσελίδα